בוריס רזינסקי

בוריס דוידוביץ' רזינסקי (ברוסית: Борис Давидович Разинский ; 12 ביולי 1933 - 6 באוגוסט 2012) היה כדורגלן יהודי-סובייטי ששיחק בעמדות השוער בקבוצות צמרת של ליגת העל הסובייטית כמו: צסק"א מוסקבה, ספרטק מוסקבה, דינמו קייב ובנבחרת ברית המועצות. אחרי סיום קריירת המשחק פנה לקריירת אימון.

קורות חיים
בוריס רזינסקי נולד למשפחה יהודית בשנת 1933 בעיירה לוברצי שבקרבת מוסקבה. אביו היה קצין בחיל האוויר הסובייטי.

קריירת כדורגלן 
בוריס הצעיר החל את קריירת הכדורגל שלו בקבוצת הנוער של העיר טולה. הוא שיחק בקבוצה גם בתפקיד של שוער וגם בתפקיד של חלוץ. בשנת 1951 החל ללמוד חינוך גופני באוניברסיטה במוסקבה ובמקביל שיחק בקבוצת המילואים של צסק"א. לאחר מכן שיחק תקופה קצרה בתור שוער מחליף בקבוצת ספרטק מוסקבה ובשנת 1954 חזר לצסק"א. הוא שובץ כשוער בהרכב קבוע של הקבוצה ושיחק בה 7 עונות. בשנת 1961 עזב את צסק"א. ב-9 שנים הבאות שיחק בקבוצות שונות של הליגה הסובייטית - בחלקן שיחק כשוער ובחלקן כחלוץ.

נבחרת
רזינסקי שיחק בנבחרת ברית המועצות ובנבחרת האולימפית של המדינה. הוא היה מחליפו של גדול שוערי ברית המועצות בכל הזמנים, לב יאשין, ולא זכה לדקות משחק רבות. בשנת 1956 היה רזינסקי בסגל הנבחרת האולימפית באולימפיאדת מלבורן. נבחרת ברית המועצות זכתה במדליות זהב באולימפיאדה. רזינסקי השתתף רק במשחק אחד בטורניר - בשאר המשחקים הגן לב ישין על שער הנבחרת.

קריירת אימיון
בתחילת שנות ה-70 עבד רזינסקי כמאמן. הוא אימן קבוצת חובבים ולאחר מכן, למשך תקופה קצרה היה עוזר מאמן של צסק"א. בשנת 1974 פוטר מצסק"א. למשך תקופה ארוכה לא עסק באופן פעיל בכדורגל ועבד בעבודות מזדמנות שונות. רק בשנת 1999, כאשר יצא לפנסיה, חזר לעסוק באימון קבוצות. במשך כ-3 שנים היה עוזר מאמן בכמה קבוצות מהליגות הנמוכות ברוסיה.

בוריס רזינסקי נפטר במוסקבה ב-6 באוגוסט 2012 בגיל 79.

תארים
 מקום ראשון באולימפיאדת מלבורן
 אליפות ברית המועצות : 1953
 הגביע הסובייטי: 1955

קישורים חיצוניים

 כתבה על רזינסקי באתר eurosport (אנגלית)
 

אלופים אולימפיים מברית המועצות
כדורגלנים יהודים
יהודים סובייטים
ספורטאים יהודים רוסים
מאמני כדורגל רוסים
מאמני כדורגל יהודים
חלוצי כדורגל יהודים
חלוצי כדורגל רוסים
שוערי כדורגל סובייטים
שוערי כדורגל יהודים
כדורגלנים סובייטים
כדורגלני צסק"א מוסקבה
כדורגלני ספרטק מוסקבה
כדורגלני דינמו קייב
כדורגלני מטאלורג ליפצק
כדורגלני צ'רנומורץ אודסה
כדורגלני נבחרת ברית המועצות
כדורגלנים באולימפיאדת מלבורן (1956)
אלופים אולימפיים יהודים
כדורגלני אררט ירוואן
אלופים אולימפיים: כדורגלנים
סובייטים שנולדו ב-1933
רוסים שנפטרו ב-2012